EkBass/fiwiki-20250220-pages-articles huggingface dataset:
House of Gucci

House of Gucci on vuonna 2021 ensi-iltansa saanut elämäkerrallinen rikoselokuva. Se perustuu Sara Gay Fordenin kirjaan The House of Gucci: a Sensational Story of Murder, Madness, Glamour and Greed ja kertoo Guccin muotisukuun kuuluvan Maurizio Guccin ja tämän vaimon Patrizia Reggianin avioliitosta. Elokuvan on ohjannut Ridley Scott ja sen pääosia esittävät Lady Gaga ja Adam Driver. == Näyttelijät == == Julkaisu == House of Gucci sai ensi-iltansa Yhdysvalloissa 24. marraskuuta 2021 ja Isossa-Britanniassa 26. marraskuuta 2021. Suomessa ensi-ilta oli 3. joulukuuta 2021. ==Arvosteluja== Helsingin Sanomat Tero Kartastenpää Hufvudstadsbladet Sara Ehnholm Hielm == Lähteet == == Aiheesta muualla == * Luokka:Yhdysvaltalaiset elämäkertaelokuvat Luokka:Yhdysvaltalaiset rikoselokuvat Luokka:Kirjoihin perustuvat elokuvat Luokka:Ridley Scottin ohjaamat elokuvat Luokka:Vuoden 2021 yhdysvaltalaiset elokuvat Luokka:Metro- Goldwyn-Mayerin elokuvat Luokka:Universal Picturesin elokuvat Luokka:Elokuvat muotimaailmasta
Livia Altmann

Livia Altmann (s. 13. joulukuuta 1994 Glarus Süd) on sveitsiläinen uransa päättänyt jääkiekkoilija. == Ura == Altmann on EHC Churin kasvatti. Kaudella 2012-2013 hän pelasi ensimmäisen kerran pääsarjatasolla ZSC Lionsin joukkueessa. Hän voitti tulokaskaudellaan Sveitsin mestaruuden. Vuoteen 2016 asti Altmann edusti Lionsia toimien kaudella 2015-2016 joukkueen kapteenina. Hän edusti vuodet 2016-2019 Colgate Universitya, jonka jälkeen palasi Lionsiin kaudeksi 2019-2020 ennen pelaajauransa lopettamista. Altmann valittiin myös edustamaan Sveitsin maajoukkuetta vuodesta 2013 vuoteen 2019 asti jokaisissa olympialaisissa sekä maailmanmestaruuskilpailuissa. Vuosien 2016, 2017 ja 2019 maailmanmestaruuskilpailuissa sekä vuoden 2018 talviolympialaisissa Altmann toimi joukkueen kapteenina. Vuonna 2014 Altmann voitti olympiapronssia Sveitsin joukkueen kanssa. == Lähteet == Luokka:Sveitsiläiset jääkiekkoilijat Luokka:Sveitsiläiset olympiamitalistit Luokka:Vuonna 1994 syntyneet Luokka:Elävät henkilöt
Nicole Bullo

Nicole Bullo (s. 18. heinäkuuta 1987 Bellinzona) on sveitsiläinen jääkiekkoilija, joka edustaa HC Luganoa. Bullo on edustanut Sveitsin maajoukkuetta vuosien 2006, 2010, 2014 ja 2018 talviolympialaisissa. Vuonna 2014 Sveitsi voitti pronssia. == Lähteet == Luokka:Sveitsiläiset jääkiekkoilijat Luokka:Sveitsiläiset olympiamitalistit Luokka:Vuonna 1987 syntyneet Luokka:Elävät henkilöt
Gincrey

Gincrey on kunta Koillis-Ranskassa Meusen departementissa Grand Estin alueella. Kunnassa asui 64 asukasta vuonna 2018 ja sen pinta-ala on 9,69 neliökilometriä. == Lähteet == == Aiheesta muualla == Luokka:Meusen kunnat
Veera Pirttinen

Veera Pirttinen (s. 1997) on suomalainen koripalloilija. Hän on pelannut Suomen naisten maajoukkueessa 13 maaottelua. Hän on edustanut Korisliigassa (aiemmin SM-sarja) kasvattajaseuraansa BC Nokiaa kaudella 2012–2013 sekä Catz Lappeenrantaa kausina 2013–2018 ja 2020–2021. Hän on voittanut Catzin pelaajana kolme Suomen-mestaruutta. Kaudella 2017–2018 hänet valittiin Korisliigassa vuoden puolustuspelaajaksi. Hän pelasi kauden 2018–2019 Saksan Bundesliigassa ja seuraavan kauden Islannin pääsarjassa. Hän on pituudeltaan 180-senttimetrinen. Pirttinen on pelannut alle 16-vuotiaiden maajoukkueessa 21 ottelua, alle 18-vuotiaiden maajoukkueessa 38 ottelua ja haastajamaajoukkueessa kuusi ottelua. Hän pelasi Napolissa vuonna 2019 järjestetyissä universiadeissa, joissa Suomen haastajamaajoukkue sijoittui yhdeksänneksi. Naisten maajoukkueessa hän on pelannut 13 maaottelua, joista ensimmäisen elokuussa 2017 Liettuaa vastaan ja viimeksi helmikuussa 2021 Ukrainaa vastaan. == Lähteet == Luokka:Suomalaiset koripalloilijat Luokka:Vuonna 1997 syntyneet Luokka:Elävät henkilöt
Lisa Rüedi

Lisa Rüedi (s. 3. marraskuuta 2000 Thusis) on sveitsiläinen jääkiekkoilija, joka edustaa kotimaansa pääsarjatasolla pelaavaa ZSC Lionsia. Kaudella 2020-2021 hän toimi joukkueen kapteenina. Rüedi valittiin edustamaan Sveitsin maajoukkuetta vuoden 2018 talviolympialaisissa. Hän pelasi turnauksessa kuusi ottelua, joissa sai yhden syöttöpisteen. Vuosina 2017 ja 2019 hän pelasi myös maailmanmestaruuskilpailuissa. == Lähteet == Luokka:Sveitsiläiset jääkiekkoilijat Luokka:Vuonna 2000 syntyneet Luokka:Elävät henkilöt
Signy Coleman

Signy Coleman (s. 4. heinäkuuta 1960 Marinin piirikunta, Kalifornia) on yhdysvaltalainen näyttelijä. Hänet tunnetaan erityisesti televisiosarjasta Tunteita ja tuoksuja, jossa hän on esittänyt liikemies Victor Newmanin (Eric Braeden) sokeaa vaimoa Hope Adams Newmania. Tästä roolityöstä hänelle myönnettiin Emmy-palkintoehdokkuus vuonna 1994. Tunteiden ja tuoksujen lisäksi Coleman on näytellyt saippuasarjoissa Santa Barbara ja Unelmien pelikenttä. Hän on myös vieraillut useissa muissa sarjoissa, esimerkiksi Chicagon lääkäreissä ja Salaisissa kansioissa. ==Lähteet== ==Aiheesta muualla== * Luokka:Yhdysvaltalaiset televisionäyttelijät Luokka:Vuonna 1960 syntyneet Luokka:Elävät henkilöt
Lara Stalder

Lara Stalder (s. 15. toukokuuta 1994 Lucerne) on sveitsiläinen jääkiekkoilija, joka edustaa SDHL-joukkue Brynäs IF:ää. == Ura == Stalder on HC Luzernin kasvatti. Ensimmäisen kerran hän pelasi pääsarjatasolla kaudella 2007-2008 SC Reinachissa. Kaudeksi 2012-2013 hän siirtyi ZSC Lionsiin, jossa voitti Sveitsin mestaruuden. Tämän jälkeen hän siirtyi neljäksi vuodeksi NCAA:han pelaamaan yliopistojoukkueeseen. Eurooppaan palatessaan hän siirtyi Linköping HC:hen kahdeksi kaudeksi. Ensimmäisellä kaudella hän voitti sarjan maalipörssin. Linköping eteni molemmilla kausilla SDHL:n finaaleihin, joissa kuitenkin hävisi. Kaudeksi 2019-2020 Stalder siirtyi Brynäs IF:n joukkueeseen, jossa hänet valittiin heti varakapteeniksi. Stalder on edustanut Sveitsin maajoukkuetta vuosien 2014 ja 2018 talviolympialaisissa. Vuonna 2014 joukkue sijoittui pronssille. == Lähteet == Luokka:Sveitsiläiset jääkiekkoilijat Luokka:Sveitsiläiset olympiamitalistit Luokka:Vuonna 1994 syntyneet Luokka:Elävät henkilöt
Lyijy(IV)fluoridi

Lyijy(IV)fluoridi eli lyijytetrafluoridi (PbF4) on lyijy- ja fluoridi-ionien muodostama epäorgaaninen ioniyhdiste. Yhdistettä voidaan käyttää fluoraavana reagenssina orgaanisen kemian synteeseissä. ==Ominaisuudet== Huoneenlämpötilassa lyijy(IV)fluoridi on valkoista tai kellertävää kiteistä ja hygroskooppista ainetta. Yhdisteen alkeiskoppi on tetragonaalinen. Lyijy(IV)fluoridi reagoi nopeasti veden kanssa hydrolysoituen lyijydioksidiksi ja vetyfluoridiksi. Yhdiste on Lewis-happo ja reagoi esimerkiksi fluoridi- ionien kanssa muodostaen kompleksisen pentafluoroplumbaatti(IV)ionin ([PbF5]-) tai heksafluoroplumbaatti(IV)ionin ([PbF6]2-). Aine reagoi hiilivetyjen, esimerkiksi alkeenien kanssa fluoraten ne. Lyijy(IV)fluoridi on myös voimakas hapetin ja muiden lyijy-yhdisteiden tavoin myrkyllistä. ==Valmistus ja käyttö== Lyijy(IV)fluoridia valmistetaan lyijyfluoridin ja fluorin välisellä reaktiolla 250-300 °C:n lämpötilassa. :PbF2 \+ F2 → PbF4 Lyijy(IV)fluoridia voidaan käyttää valmistettaessa fluorattuja orgaanisia yhdisteitä. ==Lähteet== Luokka:Fluoridit Luokka:Lyijy-yhdisteet
Nelsa Guambe

Nelsa Guambe (s. 1987, Chicuque, Inhambane, Mosambik) on mosambikilainen poikkitaiteellinen taiteilija. Guambe asuu ja työskentelee Maputossa, Mosambikissa. Guambe on taidemaalari ja valokuvaaja sekä huonekalu- ja muotisuunnittelija. Guambe on tunnettu erityisesti maalaustaiteestaan. Taiteessaan hän kuvaa nyky-Afrikkaa sekä nyky-Mosambikia ja sen urbaania elämää. Lisäksi hän omistaa ja työskentelee Piratas do Pau -yrityksessä, joka valmistaa ja myy käsintehtyjä, usein kierrätysmateriaaleista valmistettuja tuotteita, erityisesti huonekaluja. Guambella on ollut lukuisia yksityisnäyttelyitä Mosambikissa, mukaan lukien näyttelyt Núcleo de Artessa ja Mosambikin valokuvausyhdistyksessä. Lisäksi hän on ollut mukana lukuisissa yhteisnäyttelyissä esimerkiksi Núcleo de Artessa, mosambikilais-saksalaisessa kulttuuri-instituutissa, ranskalais-mosambikilaisessa kulttuurikeskuksessa. Hänen töitään on ollut esillä myös hänen perustamassaan ja omistamassaan DEAL -nimisessä luovassa tilassa . Ulkomailla Guamben töitä on ollut nähtävillä esimerkiksi yhteisnäyttelyssä Kapkaupungissa, Etelä-Afrikassa. Osana maailmaa kiertänyttä Pure Gold: upcycled/upgraded -yhteisnäyttelyä hänen töitään oli esillä muun muassa Hanoissa, Yangonissa, Lontoossa, Bangkokissa ja Hampurissa . Taiteilijana Guambe on itseoppinut. Guambe on valmistunut eteläafrikkalaisesta UNISAn yliopistosta opiskeltuaan hallintotiedettä ja kehitysmaatutkimusta. Aiemmin Guambe on työskennellyt kehityssektorilla ilmastonmuutokseen sopeutumisen ja luonnonkatastrofiriskien hallinnan parissa . Guambella on kaksoissisko, Nelly Guambe, joka on myös taiteilija. Yhdessä hänen kanssaan Nelsa Guambe pyörittää Mima-te -nimistä vaatebrändiä, joka yhdistää designin ja vintagevaatteet muokaten käytettyjä vaatteita myytäväksi. == Lähteet == Luokka:Mosambikilaiset taidemaalarit Luokka:Vuonna 1987 syntyneet Luokka:Elävät henkilöt
Saga Ukkonen

Saga Ukkonen (s. 2001) on suomalainen koripalloilija. Hän on pelannut Suomen naisten maajoukkueessa neljä maaottelua. Hän on Wartti Basketin kasvatti ja on edustanut Korisliigassa HBA-Märskyä kaudesta 2017–2018 alkaen. Hän on neljän kauden aikana pelannut Korisliigassa 82 runkosarjaottelua ja viisi pudotuspeliä. Kauden 2020–2021 runkosarjassa hän teki 13,5 pistettä ja otti 3,5 levypalloa ottelua kohden. Ukkonen on pituudeltaan 175-senttimetrinen. Ukkonen on pelannut alle 16-vuotiaiden maajoukkueessa 23 ottelua, alle 18-vuotiaiden maajoukkueessa 36 ottelua ja 20-vuotiaiden maajoukkueessa kahdeksan ottelua. Naisten maajoukkueessa hän pelasi ensimmäisen kerran marraskuussa 2020 Ukrainaa vastaan. == Lähteet == Luokka:Suomalaiset koripalloilijat Luokka:Vuonna 2001 syntyneet Luokka:Elävät henkilöt
Martti Jakobsson

Martti Adolf Jakobsson (12. toukokuuta 1884 Turku – 16. marraskuuta 1973 Helsinki) oli suomalainen rehtori ja kouluneuvos.Ylioppilasmatrikkeli 1903, matrikkelinumero 28379Kuka kukin on 1954 Jakobssonin vanhemmat olivat merimies Adolf Jakobsson ja Amanda Karolina Nyström. Hän pääsi ylioppilaaksi 1903 Turun klassillisesta lyseosta ja valmistui Helsingin yliopistosta filosofian kandidaatiksi ja maisteriksi 1907. Jakobsson oli Turun yhteiskoulun yläluokkien saksan ja ranskan kielen opettajana 1909–1912, Viipurin klassillisen lyseon saksan ja ranskan kielen vanhempana lehtorina ja Viipurin yhteiskoulun saksan kielen opettajana 1912–1940 sekä Viipurin yhteiskoulun rehtorina 1922–1940. Hän oli kouluhallituksen oppikouluosaston kouluneuvoksena 1940–1954. Martti Jakobsson oli naimisissa vuodesta 1914 Rauha Maria Pesolan kanssa. == Teoksia == * Saksan kielioppi; tekijät M. A. Jokobsson, Emil Öhmann. Otava 1938, 15. painos 1972 * Saksankielen käännöstehtäviä: lukioluokkia varten. Otava 1938, 2. painos 1941 * Saksankielen harjoituskirja. Otava 1939, 4. uus. painos 1946, 7. painos 1958 * Lyhyt saksan kielioppi. otava 1943, 13. painos 1972 * Saksankielen käännöstehtäviä ja vuosien 1922-1944 ylioppilaskirjoitukset: lukioluokkia varten. 3. painos Otava 1944, 4. uus. painos nimellä 1922-1946 ylioppilaskirjoitukset ja vuosien 1944-1946 sotilasylioppilaskirjoitukset. Otava 1946 * Saksankielen käännöstehtäviä: saksalais-suomalainen sanasto; laatinut Terttu Tilvis. T. Tilvis, Turku 1944, 1950, 1953, 1956, 1958 * Deutsch für ältere Anfänger 1, Lesestücke und Wörterverzeichnisse, tekijät Ewald Müller ja M. A. Jakobsson. Söderström, Helsingfors 1949 * Deutsch für ältere Anfänger 2, Grammatik und Übungen, tekijät Ewald Müller ja M. A. Jakobsson. Söderström, Helsingfors 1949 * Uusia saksan kielen käännöstehtäviä lukioasteen pitemmän ja lyhyemmän kurssin lukijoille: Tekstiosa. 3. painos Otava 1961 == Lähteet == Luokka:Suomen koulujen rehtorit Luokka:Suomalaiset tietokirjailijat Luokka:Vuonna 1884 syntyneet Luokka:Vuonna 1973 kuolleet
Nelly Guambe

Nelly Guambe (s. 1987, Inhambane, Mosambik) on Maputossa asuva ja työskentelevä taidemaalari. Maalauksissaan Guambe kuvaa naiseutta ja eteläisen Afrikan naisten nykyelämää ja tunteita. Maalauksissaan hän yhdistää piirtämistä ja maalaamista. Inspiraationsa hän saa arkipäiväisistä kohtaamisista muiden naisten kanssa. Samalla hän haluaa taiteellaan dokumentoida ja tallettaa usein näkymättömiin jäävät naiset. Ulkomailla Guamben taidetta on ollut esillä yhteisnäyttelyissä Kapkaupungissa, Johannesburgissa, Hampurissa sekä Lontoossa. Hänen ensimmäinen yksityisnäyttelynsä "Inquietude" (rauhattomuus) pidettiin Núcleo de Arte -galleriassa, Maputossa vuonna 2017. Tunnustusta taiteelleen Guambe on saanut voitettuaan Emerging Painting Invitational -palkinnon Hararessa, Zimbabwessa vuonna 2019. Palkinnon tarkoitus on tukea afrikkalaista nykytaidetta ja taiteilijoita. Guambe on suorittanut tutkinnon kansainvälisistä suhteista ja diplomatiasta University of South Africa -yliopistossa, Johannesburgissa valmistuen vuonna 2009. Maalaamisen hän aloitti valmistumisensa jälkeen vuonna 2010. Yhdessä kaksoissiskonsa, taiteilija Nelsa Guamben kanssa hän on perustanut vaatemerkki Mima-ten sekä DEAL-nimisen gallerian. == Lähteet == Luokka:Mosambikilaiset taidemaalarit Luokka:Vuonna 1987 syntyneet Luokka:Elävät henkilöt
Lemnästräsket

Lemnästräsket on keskikokoinen järvi eteläisellä Saaristomerellä, Kemiönsaaren kunnassa. Pintavesityypiltään se on matala humusjärvi, jonka ekologinen tila on määritelty viime luokittelussa erinomaiseksi. Seurantatietoja on kuitenkin niukasti. Veden ravinnepitoisuudet ovat melko pieniä. Happipitoisuus on ollut pintavedessä hyvä, mutta talvisin happipitoisuus laskee pohjanläheisessä vedessä. Veden humuspitoisuus on ollut talvella suurempi kuin kesällä, mutta sameus on melko lievää. Happamuutta ilmaiseva pH-arvo on kesällä selkeästi korkeampi kuin talvella, mikä selittyy planktonlevätuotannolla. Luokka:Kemiönsaaren järvet
Stora Masugnsträsket

Stora MasugnsträsketJärviwiki: Stora Masugnsträsket (92.113.1.004). on järvi Kemiönsaaren kunnassa Varsinais-Suomessa, 21,9 metriä merenpinnan yläpuolella. Sen pinta-ala on 86 hehtaaria ja rantaviivan pituus 17,9 kilometriä. Järvi sijaitsee noin 47 kilometriä Turusta etelään ja noin 140 kilometriä Helsingistä länteen. Stora Masugnsträsketin eteläpuolella sijaitsee Taalintehdas ja Taalintehtaan kirkko. == Lähteet == Luokka:Kemiönsaaren järvet
Kati Ollilainen

Kati Ollilainen (s. 2003) on suomalainen koripalloilija. Hän on pelannut Suomen naisten maajoukkueessa yksitoista maaottelua. Hän on Helsingin NMKY:n kasvatti, pelasi kolme vuotta Pohjois-Haagan yläasteen HBA-joukkueessa ja on edustanut Korisliigassa HBA-Märskyä kausina 2019–2023. Hän on kahden kauden aikana pelannut Korisliigassa 44 runkosarjaottelua ja kaksi pudotuspeliä. Ensimmäisellä liigakaudellaan hän teki runkosarjassa ottelua kohden 8,9 pistettä ja kaudella 2020–2021 hän otti 5,5 levypalloa per ottelu. Ollilainen voitti kaudella 2017–2018 sekä 16-vuotiaiden että 19-vuotiaiden Suomen mestaruudet Helsingin NMKY:n joukkueessa. Kaudella 2018–2019 hänet valittiin 19-vuotiaiden SM-sarjassa vuoden pelaajaksi. Hän on pituudeltaan 173-senttimetrinen. Ollilainen on pelannut alle 16-vuotiaiden maajoukkueessa 43 ottelua ja alle 18-vuotiaiden maajoukkueessa seitsemän ottelua ja alle 20-vuotiaiden maajoukkueessa 25 ottelun. Kati Ollilainen on toiminut joukkueen kapteenina 16-, 18- ja 20-vuotiaiden maajoukkueessa. Maaottelupelejä hänellä on yhteensä 86. Naisten maajoukkueessa hän pelasi ensimmäisen kerran elokuussa 2020 Latviaa vastaan. Hän pelaa NCAA:n 1 divisioonan Wyomingin yliopiston Cowgirls koripallojoukkueessa. == Lähteet == Luokka:Suomalaiset koripalloilijat Luokka:Vuonna 2003 syntyneet Luokka:Elävät henkilöt
Mäntsälän seurojentalo

Mäntsälän seurojentalo on Mäntsälän kirkonkylän keskustassa osoitteessa Huvitie 3 sijaitseva vanha seurojentalo, alkuperäiseltä käyttötarkoitukseltaan suojeluskuntatalo. Se on nykyään Mäntsälän kunnan omistama vuokrattava kokous- ja juhlatila. Arkkitehti Einar Flinckenbergin suunnittelema talo on valmistunut vuonna 1926. Se tunnetaan parhaiten vuoden 1932 Mäntsälän kapinan näyttämönä.Seurojentalo Mäntsälän kunta. Viitattu 24.4.2021. == Historia == Talon rakennuttivat Mäntsälän suojeluskunta ja lottayhdistys pääosin talkootöin ja lahjoitusvaroin. Kunta lahjoitti lähes kaikki rakennushirret ja Mäntsälän kartanon omistaja tontin, ja arkkitehti Flinkenberg teki työnsä ilmaiseksi. Vihkiäisjuhla pidettiin 26. elokuuta 1926.29: Seurojentalo Keskellä keskustaa -kotiseutupolku, Mäntsälä-Seura. Viitattu 24.4.2021. Mäntsälän suojeluskuntatalo oli vuonna 1932 lapuanliikkeen järjestämän Mäntsälän kapinan keskuspaikka. Juuri täällä Artturi Vuorimaa esitti kapinajulistuksen 28. helmikuuta. Kun suojeluskunnat lakkautettiin vuonna 1944, talo lahjoitettiin urheiluseuroille Mäntsälän Veli ja Hirvihaaran Verso. Myöhemmin sen omisti Mäntsälän Urheilijat, kunnes se siirtyi vuonna 1989 kunnan omistukseen. Taloon rakennettiin vuonna 1968 laajennusosa, joka purettiin 1990-luvulla. Tyyliltään 1920-luvun klassisismia edustava talo on suojeltu asemakaavalla.Mäntsälä – torin asemakaavan muutos, s. 30–31 Mäntsälän kunta 2918. Viitattu 24.4.2021. Julkisivussa on vuonna 1999 kiinnitetty talvisotaan lähdön muistolaatta.Muistomerkit Mäntsälän kunta. Viitattu 23.4.2021. Talon eteen luotiin vuosina 2018–2020 uusi aukio, joka sai nimekseen Kapinatori viittauksena Mäntsälän kapinaan.Vilma Ikola: Äärioikeiston kapinasta johdettiin nimi Mäntsälän uudelle torille ja se sai Silakkaliikkeen varpailleen Helsingin Sanomat 4.11.2020. Viitattu 24.4.2021.Pasi Huuhtanen. Hiekkakentän paikalle tulee kivetty tori keskelle kylää Mäntsälän Uutiset 5.6.2019. Viitattu 24.4.2021. ==Lähteet== Luokka:Mäntsälän rakennukset ja rakennelmat Luokka:Mäntsälän kirkonkylä Luokka:Suojeluskuntatalot Luokka:Seurantalot
Martta Laitinen

Martta Laitinen (s. 2001) on suomalainen jalkapalloilija, pelipaikaltaan puolustaja tai keskikenttäpelaaja. Hän on edustanut juniorisarjoissa helsinkiläistä Pallokerho-35:tä ja nousi seuran edustusjoukkueeseen ensimmäisen kerran kaudella 2020, jolloin hän pelasi Kansallisessa liigassa neljä ottelua ja kolme niistä avauskokoonpanossa. Hän pelaa PK-35:n liigajoukkueessa myös kaudella 2021. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Keskikylä (Lehtimäki)

Keskikylä on kylä Alajärven kaupungissa entisen Lehtimäen kunnan alueella Etelä-Pohjanmaan maakunnassa. Keskikylä on entisen Lehtimäen kunnan keskusta ja muodostaa suurimmalta osin Lehtimäen taajaman. Kylän poikki kulkee kantatie 68 jonka varrella palvelut sijaitsevat. Kantatietä 1,5 kilometriä pohjoiseen sijaitsee Lehtimäen Peräkylä. Keskikylästä etelään noin 3,5 kilometrin päässä on Lehtimäen Kirkonkylä. Kylässä asuu 679 asukasta (2007). Entinen Lehtimäen kunnantalo on rakennettu vuonna 1991. Vuonna 2020 rakennuksessa toimii vuokralla kuuden yrityksen toimistotilat sekä Alajärven kaupungin infopiste. Kyläyhdistystä Keskikylällä ei ole, mutta alueen toiminnasta vastaa Lehtimäen Nuorisoseura ja Lehtimäki-seura ry. Vanha nuorisoseurantalo oli rakennettu vuonna 1939, mutta se paloi tulipalossa vuonna 2005. Tuhoutuneen nuorisoseuran tilalle alettiin rakentamaan uutta hirsirakenteista rakennusta joka valmistui 2007. Uutta nuorisoseurantaloa käytetään aktiivisesti erilaisten tapahtumien ja konserttien järjestämiseen. ==Lehtimäen taajama== Lehtimäen taajama (aikaisemmalta nimeltään Keskikylän taajama) on yksi Alajärven kolmesta taajamasta ja entinen Lehtimäen kunnan keskustaajama. Alajärven muut taajamat ovat Alajärven keskustaajama ja Luoma-aho. Lehtimäen taajama sijaitsee pääosin Keskikylällä, mutta osa Peräkylästä rajautuu myös taajama-alueelle. Taajamassa asui vuoden 2019 taajamarajauksessa 570 asukasta. ==Palvelut== Suuri osa Lehtimäen palveluista sijaitsee Keskikylällä. Siellä on Lehtimäen opisto, jonka yhteydessä toimii muun muassa uimahalli ja ratsastuskoulu. Taimelan koulussa opetetaan nykyään 1−6 luokkalaisia. Lisäksi kylästä löytyy Sale, Neste-huoltoasema, Matkahuollon palvelut, Lehtimäen kirjasto, pankki, apteekki, ravintola ja grilli. Lehtimäen vuosittaiset kesämarkkinat, Ränkipäivät järjestetään Keskikylässä. Ränkipäiviin kuuluva Ränkirock järjestetään Rannankylällä Suninsalmen alueella. ==Lähteet== Luokka:Suomen entiset kuntakeskukset Luokka:Etelä-Pohjanmaan maakunnan taajamat Luokka:Lehtimäen kylät
Helmi Vapola

Helmi Vapola (s. 28. kesäkuuta 2002) on suomalainen jalkapalloilija, pelipaikaltaan puolustaja. Hän on edustanut juniorisarjoissa helsinkiläisiä Puistolan Urheilijoita ja Helsingin Jalkapalloklubia. Kaudeksi 2021 hän siirtyi Helsingin Palloseuraan. Hän pelasi ensimmäisen ottelunsa Kansallisessa liigassa huhtikuussa 2021 Pallokerho-35:tä vastaan. Vapola on pelannut Suomen alle 17-vuotiaiden maajoukkueessa. == Lähteet == Luokka:Suomalaiset jalkapalloilijat Luokka:Vuonna 2002 syntyneet Luokka:Elävät henkilöt
Helene Auramo

Helene Auramo (s. 15. kesäkuuta 1982) on suomalainen yrittäjä. Auramo johtaa Prönöä, alustaa jolla ammattilaiset voivat verkostoitua ja esimerkiksi ilmaista halunsa hallitustyöskentelyyn. Auramo on valmistunut Helsingin kauppakorkeakoulusta kauppatieteiden maisteriksi. Lisäksi hän on opiskellut Aalto Yliopiston Media Labissa. Hän on myös suorittanut Harvardissa hallitusammattilaisen kurssin vuonna 2016. Auramo on perustanut Suomen ensimmäisen sosiaalisen median toimiston Zipipopin. Auramo on myös yksi Slushin perustajajäsenistä. Slush on yksi maailman suurimmista start-up- tapahtumista. Aiemmin Auramo on työskennellyt Marketing Clinicillä VP:nä, sekä Okimo Clinicillä toimitusjohtajana. Auramo oli yksi Liike Nytin perustajista keväällä 2018 ja oli sen ehdokkaana Helsingin vaalipiirissä eduskuntavaaleissa 2019. == Lähteet == Luokka:Suomalaiset yrittäjät Luokka:Vuonna 1982 syntyneet Luokka:Elävät henkilöt
Ellen Strömborg

Ellen Strömborg (s. 13. elokuuta 2002) on suomalainen jalkapalloilija, pelipaikaltaan keskikenttäpelaaja. Hän aloitti pelaamisen Paraisten Nappulaliigassa ja on edustanut juniorisarjoissa Turun Palloseuraa ja Kaarinan Poikia. TPS:n edustusjoukkueessa hän pelasi vain kaksi Suomen Cupin ottelua alkuvuonna 2019. Kausina 2020 ja 2021 hän edusti Kansallisessa liigassa pelaavaa Åland Unitedia. Ensimmäisellä liigakaudellaan, joka päättyi Åland Unitedin mestaruuteen, Strömborg pelasi yhdeksän ottelua mutta vain vähäisiä minuutteja vaihtopelaajana. Kaudella 2021 hän pelasi 14 liigaottelua mutta edelleen sangen vähäisellä peliajalla, vain kahdessa ottelussa yli 50 minuuttia ja lopuissa enimmillään 22 minuuttia. Suomen Cupissa, jonka Åland United voitti, hän pelasi neljä ottelua ja yhdessä niistä täydet minuutit mutta ei enää loppuottelussa. == Lähteet == Luokka:Suomalaiset jalkapalloilijat Luokka:Vuonna 2002 syntyneet Luokka:Elävät henkilöt
Sarah Troccoli

Sarah Mary Troccoli (s. 1996) on yhdysvaltalainen jalkapalloilija, pelipaikaltaan keskikenttäpelaaja. Hän on edustanut kaudesta 2021 alkaen Suomen Kansallisessa liigassa pelaavaa Åland Unitedia. Hän teki toisessa liigaottelussaan huhtikuussa 2021 Tampereen Ilvestä vastaan kaksi maalia. Koko kauden 2021 aikana hän pelasi 19 liigaottelua ja teki niissä kuusi maalia. Hän saavutti SM-pronssia ja voitti Suomen Cupin. Kaudella 2022 hän pelasi 20 liigaottelua ja teki niissä neljä maalia. Saavutuksena oli jälleen SM-pronssi ja Suomen Cupin voitto. == Lähteet == Luokka:Yhdysvaltalaiset jalkapalloilijat Luokka:Vuonna 1996 syntyneet Luokka:Elävät henkilöt
Karen Reyes

Karen Jissel Reyes Hernández (s. 12. helmikuuta 1998) on yhdysvaltalaissyntyinen elsalvadorilainen jalkapalloilija, pelipaikaltaan hyökkääjä tai keskikenttäpelaaja. Hän edusti kaudella 2021 Suomen Kansallisessa liigassa pelaavaa Åland Unitedia. Hän pelasi kauden aikana 19 liigaottelua ja teki niissä kaksi maalia, yhden toisessa liigaottelussaan huhtikuussa Tampereen Ilvestä ja yhden toukokuussa Kuopion Palloseuraa vastaan. Hän saavutti SM-pronssia ja voitti Suomen Cupin mutta ei pelannut cupin loppuottelussa. Reyes on pelannut El Salvadorin maajoukkueessa. == Lähteet == Luokka:Elsalvadorilaiset jalkapalloilijat Luokka:Vuonna 1998 syntyneet Luokka:Elävät henkilöt
Anni Ronkainen

Anni Ronkainen (s. 1966) on Vaasan kauppakorkeakoulusta valmistunut kauppatieteiden maisteri. Hän toimii Chief Digital Officerina Keskolla ja on konsernin johtoryhmän jäsen. Hän on työskennellyt Google Finland Oy:n maajohtajana vuosina 2009–2015. Hän on ollut myös mainostoimistokonserni McCann Helsinki Groupin toimitusjohtajana. Tivi valitsi Ronkaisen vuoden digijohtajaksi vuonna 2020. == Lähteet == Luokka:Suomalaiset yritysjohtajat Luokka:Vuonna 1966 syntyneet Luokka:Elävät henkilöt
Mariana Pereira Jaleca

Mariana Pereira Jaleca (s. 8. lokakuuta 1997) on portugalilainen jalkapalloilija, pelipaikaltaan hyökkääjä tai keskikenttäpelaaja. Hän pelasi kaudella 2021 Suomen Kansallisessa liigassa Åland Unitedin joukkueessa 20 ottelua ja teki niissä kolme maalia, toukokuussa kotiotteluissa Jyväskylän Pallokerhoa ja helsinkiläistä Pallokerho-35:tä vastaan sekä vierasottelussa Helsingin Jalkapalloklubia vastaan. Hän saavutti SM-pronssia ja voitti Suomen Cupin. Elokuussa hän teki Mestarien liigan karsintaturnauksessa kaksi maalia Olimpia Clujta vastaan Åland Unitedin voittaessa 4–0. Pereira Jaleca siirtyi Åland Unitedista turkkilaisseura Fenerbahçeen. == Lähteet == Luokka:Portugalilaiset jalkapalloilijat Luokka:Vuonna 1997 syntyneet Luokka:Elävät henkilöt
Edda Göring

Edda Göring (2. kesäkuuta 1938 – 21. joulukuuta 2018) oli natsi-Saksan Luftwaffen komentajana ja Adolf Hitlerin oikeana kätenä tunnetun Hermann Göringin tytär. Hän oli isänsä aseman kautta toisen maailmansodan aikana hyvin tunnettu Saksassa. Sodan ja isän kuoleman jälkeen hänet tunnettiin isänsä jälkimaineen puolustajana. ==Elämäkerta== Edda Göringin vanhemmat olivat marsalkka Hermann Göring ja tämän toinen vaimo Emmy Göring. Isänsä vaikutusvaltaisen aseman takia Eddastakin tuli Saksassa hyvin tunnettu hahmo jo heti syntyessään. Adolf Hitler oli hänen kummisetänsä, ja hänen syntymäpäiviään juhlittiin jopa kansallisesti. Hän varttui isänsä omistamassa Carinhallissa, valtavassa metsästyslinnassa, jonka Göring oli nimennyt kuolleen ensimmäisen vaimonsa mukaan. Idyllinen elämä Carinhallissa päättyi Saksan tappioon toisessa maailmansodassa. Hermann Göring oli jäänyt Yhdysvaltain armeijan joukkojen vangiksi vapaaehtoisesti ja Carinhall räjäytettiin. Nürnbergin sotaoikeudessa hänet tuomittiin sotarikoksista, salaliitosta sodan käymiseksi, rikoksista rauhaa vastaan ja rikoksista ihmiskuntaa vastaan. Hermann teki itsemurhan vankilassa syanidikapselilla 15. lokakuuta 1946 hieman ennen kuin hänet oli tarkoitus hirttää. Edda oli tuolloin 8-vuotias. Isänsä oikeudenkäynnin aikana Edda ja hänen äitinsä Emmy olivat vankilassa. Hermannin kuoleman jälkeen he muuttivat pieneen mökkiin Baijerin maaseudulla. Alkeellisissa oloissa ei ollut esimerkiksi sähköä tai juoksevaa vettä. Lopulta he muuttivat Müncheniin, jossa Edda Göring sai sittemmin töitä lakimiesavustajana. Edda Göring tuli sittemmin tunnetuksi etenkin isänsä jälkimaineen puolustajana. Hän piti esimerkiksi juutalaisten kansanmurhaa eli holokaustia isäänsä liittymättömänä tapahtumana. Edda Göringin mielestä hänen isänsä suurin ongelma oli tämän liiallinen uskollisuus Hitlerille. Monilla natsi-Saksan merkkihenkilöiden lapsilla oli monimutkainen suhde vanhempiinsa. Edda kuvaili kuitenkin isäänsä rakastavaksi vanhemmaksi. Sodan aikana ylellisistä elämäntavoistaan tunnettu Hermann Göring oli aikanaan kerännyt myös valtavan omaisuuden. Hän oli esimerkiksi taidekeräilijänä vienyt valtavat määrät taiteellisia arvoesineitä eri Saksan miehittämistä maista ja niiden museoilta ja gallerioista. Taidetta ryöstettiin myös juutalaisilta. Saksan viranomaiset olivat sittemmin takavarikoineet omaisuuden suuren valtaosan. Edda Göring yritti saada osan omaisuudesta takaisin ja teki vetoomuksia Baijerin osavaltion viranomaisiin. Viimeisin hakemus käsiteltiin vuonna 2015, mutta se hylättiin hyvin lyhyen kuulemisen jälkeen. Edda Göring kuoli Münchenissä 21. joulukuuta 2018. Hän asui kuollessaan yksin. ==Lähteet== Luokka:Saksalaiset henkilöt Luokka:Vuonna 1938 syntyneet Luokka:Vuonna 2018 kuolleet
Catarina Realista Ferreira

Catarina Realista Ferreira (s. 6. huhtikuuta 1995) on portugalilainen jalkapalloilija, pelipaikaltaan puolustaja tai keskikenttäpelaaja. Hän edusti kaudella 2021 Suomen Kansallisessa liigassa pelaavaa Åland Unitedia. Hän pelasi kauden aikana 22 liigaottelua ja teki yhden maalin syyskuussa PK-35 Vantaata vastaan. Hän saavutti SM-pronssia ja voitti Suomen Cupin. Hän siirtyi Åland Unitedista Italian Serie A:ssa pelaavan Pomiglianon joukkueeseen. == Lähteet == Luokka:Portugalilaiset jalkapalloilijat Luokka:Vuonna 1995 syntyneet Luokka:Elävät henkilöt
Suvi Haimi

Suvi Haimi (s. 1981) on vuonna 2016 perustetun start­up-yritys Sulapac Oy:n perustaja ja toimitus­johtaja. == Ura == Haimi on valmistunut bio­kemian tohtoriksi Tampereen yli­opistosta, jossa hän on työskennellyt vuodesta 2009 ja Twenten yli­opistossa vuodesta 2011 lähtien. === Yritystoiminta === Sulapac valmistaa puu­hakkeesta ja sidos­aineista luonnossa hajoavaa bio­poly­meeriä. Materiaalia voidaan käyttää muovin tavoin ja siitä valmistetaan muun muassa kosmetiikka­pakkauksia ja juoma­pillejä. Sulapac on saanut kuusi kansain­välistä materiaali­palkintoa. ja Wired-lehti on listannut sen sadan kiinnostavimman start­upin joukkoon. == Huomionosoituksia == Vuonna 2019 Haimi ja hänen yhtiö­kumppaninsa Laura Kyllönen saivat Tekniikan edistämis­säätiön Teknologia­palkinnon. Haimi valittiin Tampereen yli­opiston vuoden 2019 alumniksi. Haimi ja Kyllönen voittivat Koti­lieden Tulevaisuuden vaikuttaja­naisia 2017 -äänestyksen. == Lähteet == == Aiheesta muualla == * Luokka:Suomalaiset yritysjohtajat Luokka:Vuonna 1981 syntyneet Luokka:Elävät henkilöt
Ylihärsilä

Ylihärsilä on muun muassa seuraavien suomalaisten henkilöiden sukunimi: * Erkki Ylihärsilä (s. 1932), metsänhoitaja ja opettaja, metsätalouden asiantuntija ja johtaja * Heimo Ylihärsilä (1913–1968), Lapuan kunnan- ja kauppalanjohtaja * Inka Hannula (ent. Ylihärsilä, s. 1981), kuvataiteilija, kulttuurituottaja ja kuvataideohjaaja * Risto Ylihärsilä (s. 1976), laulaja- lauluntekijä * Sami Ylihärsilä (s. 1975), keski- ja kestävyysmatkojen juoksija.
Kristina Pentti-von Walzel

Kristina (virallisesti Anna Eva Kristina) Pentti-von Walzel (s. 1978) on kauppatieteiden ja valtiotieteiden maisteri sekä suomalaisen kosmetiikkayritys Laponie Oy:n toimitusjohtaja ja on toiminut aikaisemmin YIT Oyj:n hallituksen jäsenenä. Pentti-von Walzel on toiminut ajatuspaja Liberan toiminnanjohtajana vuosina 2013–2015. Tätä nykyä hän on luottamustehtävissä Liikesivistysrahaston hallituksen varapuheenjohtajana sekä Ajatuspaja Liberan hallituksen jäsen. == Lähteet == Luokka:Suomalaiset yritysjohtajat Luokka:Vuonna 1978 syntyneet Luokka:Elävät henkilöt
Alina Toivanen

Alina Toivanen (s. 1980 Tampere) on suomalainen rumpali. Toivasen identtinen kaksoissisko on näyttelijä Armi Toivanen. Alina Toivanen on toiminut sisarensa sijaisnäyttelijänä Johanna Vuoksenmaan elokuvassa 21 tapaa pilata avioliitto. == Yhtyeet ja artistit == Toivanen on toiminut rumpalina mm. näiden artistien ja yhtyeiden kanssa * Indica * Risto * Minä ja Ville Ahonen * Mira Luoti * Astrid Swan * Ronya * Saaret * LCMDFhttps://www.rumba.fi/uutiset/alina- toivanen-nayttaa-kuinka-rumpuja-soitetaan-tunteella-ja-asenteella/ * Manna == Lähteet == Luokka:Suomalaiset rumpalit Luokka:Vuonna 1980 syntyneet Luokka:Elävät henkilöt
Claudia Mo

Claudia Mo Man-ching (; s. 18. tammikuuta 1957) on hongkongilainen toimittaja ja poliitikko, joka toimi vuoteen 2020 asti kaupungin lainsäädäntöneuvoston (LegCo) edustajana. Hän kuuluu Hongkongin demokratiaa kannattavaan ryhmittymään. == Tausta ja yksityiselämä == Mon perhe saapui Hongkongiin Shanghaista vuonna 1950 pakolaisina. Mo itse syntyi Brittiläisessä Hongkongissa seitsemän vuotta myöhemmin. Hänellä on kolme vanhempaa sisarusta, joista kaksi vanhinta ovat syntyneet Shanghaissa. Alun perin perheen tavoite oli päästä Taiwaniin, mutta Mon isä alkoi pitämään kauppaa Hongkongissa ja perhe päätti jäädä. Mo kävi katolilaista koulua, jossa hän oppi hieman ranskaa.. Ammatiltaan Mo on toimittaja, ja hän on opiskellut Carleton- yliopistossa Ottawassa. Valmistutumisensa jälkeen Mo on työskennellyt The Standard -lehdelle ja TVB-kanavalle. Mo oli toimittaja AFP:n toimittaja ja raportoi Tiananmenin verilöylystä vuonna 1989. Tämän lisäksi Mo on toiminut osa-aikaisena luennoitsijana Hongkongin kiinalaisessa yliopistossa. Mo on naimisissa englantilaisen toimittajan Philip Bowringin kanssa. Parilla on kaksi poikaa. == Poliittinen ura == Mo oli ehdokkaana Hongkongin LegCo- vaaleissa ensimmäistä kertaa vuonna 2008, mutta ei tullut valituksi. Hän asettui uudelleen ehdolle vuonna 2012 sloganilla "mannermaistumista vastaan", mikä aiheutti närää puolueen sisällä. Hän tuli kuitenkin valituksi Länsi- Kowloonin vaalipiiristä ja uusi paikkansa vuonna 2016.. Vuonna 2016 Mo erosi Civic-puolueesta ja liittyi itsenäisten edustajien HK First -allianssiin. Syynä eroon olivat erimielisyydet puolueen johdon kanssa.. Mo oli yksi Civic- puolueen perustajista. Vuonna 2018 Mo sanoi, että kantoninkiinan korvaaminen mandariinikiinalla on Pekingin tapa yrittää häivyttää hongkongilaisten oma identiteetti. Yhdessä muiden demokratiaa kannattavien LegCo-edustajien kanssa Mo erosi marraskuussa 2020. Mo katsoi kuitenkin, että demokratialiikkeellä on Hongkongissa vielä tulevaisuus. Hän on sanonut haluavansa toimia etenkin Hongkongin nuorten hyväksi, sillä nämä joutuvat elämään Hongkongin ongelmien kanssa kauemmin kuin Mo itse. Irtisanoutumisensa yhteydessä Mo kantoi keltaista sateenvarjoa, joka oli Hongkongin demokratiaa vaativien protestien, ns. sateenvarjo-liikkeen, symboli vuonna 2014. Helmikuussa 2021 poliisi pidätti 47 hongkongilaista poliitikkoa, Mo mukaan lukien, syytettynä vallankumouksellisesta toiminnasta, kun nämä järjestivät omat LegCo- varjovaalinsa. Vaalit oli tarkoitus pitää vuonna 2020, mutta niitä siirrettiin ensi vuoteen ja hallintojohtaja Carrie Lamin mukaan syynä oli koronaepidemia. Mo vapautettiin takuita vastaan maaliskuussa 2021. == Galleria == Tiedosto:Ng Chi Sum and Claudia Mo HK book fair 2013.jpeg|Mo ja Ng Chi Sum Hongkongin kirjamessuilla vuonna 2013. Tiedosto:毛孟靜、吳靄儀和李柱銘等香港立法會議員在2010年五區公投爭取真普選大會 Hong Kong's Legislator Claudia Mo, Margaret Ng, and Martin Lee Campaign for Five Constituencies Referendum.jpg|Mo kampanjoimassa vuonna 2010 Tiedosto:JE6768 Kowloon 8S 19-11-2020.jpg|Mon vaalimainos vuonna 2020 == Lähteet == Luokka:Vuonna 1957 syntyneet Luokka:Hongkongilaiset poliitikot Luokka:Elävät henkilöt Luokka:Demokratia-aktivistit
Gladys Yang

Gladys Yang (; s. Gladys Margaret Tayler; 19. tammikuuta 1919 – 18. marraskuuta 1999) oli brittitaustainen, mutta Kiinassa syntynyt ja asunut kirjallisuuden kääntäjä. Hän käänsi kiinasta englanniksi kiinalaista nykykirjallisuutta sekä klassista kirjallisuutta. ==Elämäkerta== Gladys Yang (o.s Tayler) syntyi Kiinan Pekingissä 19. tammikuuta 1919. Hänen vanhempansa olivat kotoisin Britanniasta. Perheen isä John Bernard Tayler toimi taloustieteen professorina Yanjingin yliopistossa. Gladys oli kolmas perheen viidestä lapsesta. 4-vuotiaana hän muutti perheensä mukana Britanniaan, jossa hän vuonna 1940 valmistui Oxfordin yliopiston St. Anne's Collegelta. Gladys oli ensimmäinen Collegella kiinan kielen alemman tutkinnon suorittanut opiskelija. Gladys meni naimisiin Yang Xianyin kanssa, joka myös oli ollut opiskelemassa Oxfordissa. Pari muutti Kiinaan, jossa Gladys Yang alkoi toimia opettajana Chongqingissa, toisen maailmansodanaikaisessa Kiinan väliaikaisessa pääkaupungissa. Maailmansotaa seurasi Kiinan isisällissota, jonka voittivat kommunistit vuonna 1949. Gladys ja Xianyi muuttivat Pekingiin, jossa he alkoivat molemmat tehdä uraa kääntäen kiinalaista kirjallisuutta ulkomaisille kielille kustantamon Foreign Languages Press, sekä lehden Chinese Literature kautta. Gladys Yangin huomattavimpia käännöksiä oli The Selected Stories of Lu Xun (1960), joka sisälsi Lu Xunin englanniksi käännettyjä töitä. Lu Xun oli 1900-luvun merkittävimpiä kiinalaisia kirjailijoita. Keep the Red Flag Flying (1957) oli puolestaan Liang Binin käännetty teos. Modernimman kirjallisuuden lisäksi hän käänsi Kiinan klassisen kauden teoksia. Liang Bin oli kommunisti ja teos luonteeltaan propagandistinen. Gladys Yangin suhde kommunistiseen puolueeseen oli ajoittain kireä, mutta yleisellä tasolla hän ja hänen miehensä elivät hyvin. Gladys Yang oli itse kommunismin kannattaja. Tilanne muuttui kulttuurivallankumouksen melskeessä vuosien 1966 ja 1976 välillä. Gladys Yang oli jonkin aikaa vangittuna. Pariskunnan poika lähetettiin Lontooseen hänen säästämisekseen, mutta hän päätyi ulkomailla itsemurhaan. Tianamenin aukion veristen tapahtumien yhteydessä vuonna 1989 Gladys Yang ja hänen miehensä tuomitsivat hallinnon väkivallan televisiohaastattelussa. Kumpikaan ei kuitenkaan tuominnut kommunismia sinänsä. Gladys Yang kuoli Pekingissä 18. marraskuuta 1999. ==Lähteet== Luokka:Kiinalaiset kirjailijat Luokka:Kielenkääntäjät Luokka:Vuonna 1919 syntyneet Luokka:Vuonna 1999 kuolleet
Liisa Bergius

Aino Elisabet (Liisa) Karhenmaa, o. s. Bergius (15. tammikuuta 1889 Viljakkala – 27. elokuuta 1980 Ylöjärvi) oli suomalainen lyseon lehtori ja oppikirjojen tekijä.Geni.com : Aino Elisabet KarhenmaaKansalliskirjasto : Liisa BergiusAino Elisabet Bergiuksen hautakivi Viljakkalan hautausmaalla, Suomen Sukututkimusseura, Hautakirjoituksia ja hautakuvia Lehtori Liisa Bergius 50-vuotias, Hämeenkyrön Sanomat, 20.01.1939, nro 3, s. 2, Kansalliskirjaston digitaaliset aineistotLehtori Liisa Bergius 50-vuotias, Vaasa, 15.01.1939, nro 13, s. 4, Kansalliskirjaston digitaaliset aineistot Liisa Bergiuksen vanhemmat olivat rovasti, Viljakkalan kirkkoherra Alexander Fredrik Mikael Bergius (1856–1941) ja Angelika Bergroth. Hän pääsi ylioppilaaksi 1908 Tampereen suomalaisen tyttökoulun jatkoluokilta ja valmistui filosofian kandidaatiksi 1913 sekä suoritti kasvatusopin tutkinnon 1916. Bergius teki opintomatkan Göttingeniin Saksaan kesällä 1911.Ylioppilasmatrikkeli 1853–1899 : Alexander Fredrik Mikael Bergius Liisa Bergius oli ruotsin- ja saksankielen opettajana Kristiinan suomalaisessa yhteiskoulussa 1914–1918, Aitoon yhteiskoulussa 1919–1921 ja Tyrvään yhteiskoulussa 1921–1923. Hän toimi Tampereen lyseon ruotsinkielen v. t. vanhempana lehtorina 1924–1925, Toijalan yhteiskoulun ruotsinkielen opettajana 1925–1926 ja vuodesta 1927 Vaasan suomalaisen lyseon ruotsin- ja saksankielen vanhempana lehtorina. Hän oli ruotsin- ja saksankielen vanhempana lehtorina Savonlinnan lyseossa 1937–1938 ja Hämeenlinnan lyseossa vuodesta 1938 lähtien. Liisa Bergius oli naimisissa vuodesta 1919 Koskenpään kirkkoherrana toimineen Kaarlo Paavo Karhenmaan (1890–1949) kanssa. Liisa Bergiuksen veli oli insinööri ja harrastajavalokuvaaja Eino Antero Bergius (1884–1978), jolla oli vuoteen 1918 saakka nopeita mahonkiveneitä valmistanut veneveistämö Vesilahden Suomelassa.SKS Henkilöhistoria : Suomen papisto 1800–1920 : Karhenmaa, Kaarlo Paavo (1890-1949) == Teoksia == Nimellä Liisa Karhenmaa: * Ruotsinkielen kirjallisia harjoituksia keskikouluasteelle. WSOY 1927, 3. painos 1931 * Saksankielen kirjallisia harjoituksia keskikouluasteelle; tekijät F. E. Arve ja Liisa Karhenmaa. WSOY 1928, 7. täydennetty painos 1959, 8. painos 1961 * Ruotsinkielen kirjallisia harjoituksia keskikouluasteelle 1. 4. painos WSOY 1934, 5. painos 1938 * Ruotsinkielen kirjallisia harjoituksia keskikouluasteelle 2. WSOY 1934 * Kertailijan ja ominpäinopiskelijan saksankielen kieliopin apuvihkonen. Karisto 1943, 2. painos 1947 * Kertailijan ja ominpäinopiskelijan saksankielen kieliopin apuvihkonen: kouluneuvos Solmu Nyströmin Saksankielen alkeiskirjan mukaisesti. 2. korj. painos 1958 * Kertailijan ja ominpäinopiskelijan ruotsinkielen kieliopin apuvihkonen: Jacobson & Fröbergin Ruotsinkielen alkeiskirjan mukaan I ja II osaa seuraten. 5. painos Karisto 1959 == Suomennoksia == * Liisa Bergius suomensi muinaisislanninkielestä Snorri Sturlusonin Eddasta osan "Gylfin harhanäky", julkaistu 1911 == Lähteet == Luokka:Suomalaiset opettajat Luokka:Suomalaiset tietokirjailijat Luokka:Vuonna 1889 syntyneet Luokka:Vuonna 1980 kuolleet
L'Aventure Michelin

L'Aventure Michelin on Clermont-Ferrandissa sijaitseva ranskalainen museo, joka on omistettu Michelin-ryhmälle. Se vihittiin käyttöön 23. tammikuuta 2009L'aventure Michelin : Un hall de 2000 m2 dédié à l'histoire du groupe ja vuonna 2019 siellä oli noin sata tuhatta kävijää.A Clermont-Ferrand, l’Aventure Michelin bat son record d'affluence == Lähteet == == Aiheesta muualla == * L'Aventure Michelin Luokka:Automuseot
An Se-young

An Se-young (, s. 5. helmikuuta 2002 Gwangju) on eteläkorealainen sulkapalloilija. Juniori urallaan An voitti alle 15-vuotiaiden vuoden 2015 Etelä-Korean mestaruuden, vuoden 2016 AM-hopeaa nelinpelissä ja Aasian- mestaruuden kaksinpelissä, Etelä-Korean mestaruuden sekä kaksin- että nelinpelissä vuonna 2016 ja alle 17-vuotiaiden Etelä-Korean -mestaruuden kaksinpelissä. Vuonna 2018 An pelasi ensimmäistä kertaa aikuisten turnauksissa. Hän eteni loppuotteluun Indonesian kansainvälisessä haastajaturnauksessa lokakuussa 2018. Saman vuoden marraskuussa hän voitti Irlannin avoimen turnauksen. Hän myös saavutti uransa ensimmäisen aikuisten arvokisamitalin samana vuonna, kun hän oli kolmas joukkuekilpailun Aasian- mestaruuskilpailuissa. Vuonna 2019 An oli toinen Vietnamin kansainvälisessä haastajaturnauksessa, voitti Uuden-Seelannin ja Kanadan avoimen turnauksen. Elokuussa 2019 An voitti Akita Masters-turnauksen. Lokakuussa hän voitti Ranskan avoimen turnauksen ja marraskuussa Korean Masters-turnauksen. Vuonna 2020 Anin paras sijoitus oli toinen sija Thaimaan Masters-turnauksessa. An otteli myös AM-hopeaa saavuttaneessa joukkueessa joukkuekilpailun Aasian- mestaruuskilpailuissa 2020. Vuonna 2023 An Se Young voitti naisten kaksinpelin maailmanmestaruuden. https://bwf.tournamentsoftware.com/tournament/F4169AF2-1EE8-4976-96CE-8D24E664BCFD/player/751 Parhaimmillaan An on ollut BWF:n naisten kaksinpelirankingin ensimmäinen. https://bwf.tournamentsoftware.com/ranking/player.aspx?id=41364&player;=1281742 ==Lähteet== Luokka:Eteläkorealaiset sulkapalloilijat Luokka:Vuonna 2002 syntyneet Luokka:Elävät henkilöt
Jessy Eckerman

Jessica ”Jessy” Eckerman (s. 27. huhtikuuta 1979) on ahvenanmaalainen poliitikko sosiaalidemokraattisesta puolueesta. Hän on toiminut Ahvenanmaan maakuntapäivien jäsenenä marraskuusta 2019. ==Poliittinen ura== Eckerman on maakuntapäivien laki- ja kulttuurivaliokunnan jäsen. Hän on myös Itämeren parlamentaarikkokonferenssin Ahvenanmaan valtuuskunnan jäsen ja varapuheenjohtaja. Hän on toiminut poliittisella urallaan myös Maarianhaminan kaupunginvaltuuston jäsenenä vuodesta 2016 ja varajäsenenä vuosina 2011–2015. Eckerman oli kaudella 2016–2019 kaupungin infrastruktuurilautakunnan puheenjohtaja. Eckerman liittyi Ahvenanmaan sosiaalidemokraattiseen puolueeseen vuonna 2015. Aiemmin hän oli ollut sitoutumattoman kokoomuksen jäsen ja varapuheenjohtaja. Hän oli eduskuntavaaleissa 2019 sosiaalidemokraattien ainoa ehdokas Ahvenanmaan maakunnan vaalipiirissä. Eckerman sai 8,2 prosenttia vaalipiirin äänistä. ==Yksityiselämä== Eckerman on ammatiltaan nuoriso-ohjaaja. Hän aloitti työt Maarianhaminan kaupungin palveluksessa vuonna 2000. Hän asuu Maarianhaminassa ja on kotoisin Eckeröstä. Eckermanilla on kaksi poikaa. == Lähteet == == Aiheesta muualla == * * Luokka:Ahvenanmaan sosiaalidemokraattien poliitikot Luokka:Maarianhaminan kaupunginvaltuutetut Luokka:Vuonna 1979 syntyneet Luokka:Elävät henkilöt
Crystal Chow

Crystal Chow Ching (s. 13. syyskuuta 1986; ) on hongkongilainen toimittaja ja aktivisti. Vuonna 2010 Hongkongissa äänestettiin ennenaikaisissa vaaleissa, joissa Chow asettui ehdolle Tertiary 2012 -nimisen valitsijayhdistyksen listoilta, joka edustaa Hongkongin opiskelijoita. Chow toimi tuohon aikaan Hongkongin yliopisto-opiskelijoiden liiton pääsihteerinä. Valitsijayhdistys perustettiin, jotta kaikissa vaalipiireissä olisi haastavia ehdokkaita ja täten vaaleissa toteutuisi demokratia. Hän on opiskellut kulttuurialaa Hongkongin kiinalaisessa yliopistossa. Sittemmin hän on valmistunut maisteriksi Lontoon yliopistosta pääaineenaan kansainvälinen ympäristöoikeus. Vuonna 2013 hän teki vapaaehtoistyötä ensin Keniassa ja sitten Filippiineillä. == Lähteet == == Aiheesta muualla == * Chow'n blogi Luokka:Vuonna 1986 syntyneet Luokka:Hongkongilaiset henkilöt Luokka:Elävät henkilöt Luokka:Demokratia-aktivistit
Sofia Laine

Sofia Laine (s. 20. heinäkuuta 2003) on suomalainen jalkapalloilija, pelipaikaltaan puolustaja. Hän on edustanut juniorisarjoissa Tampereen Ilvestä ja nousi seuran Kansallisessa liigassa pelaavaan edustusjoukkueeseen kaudeksi 2021. Naisten Ykkösessä hän on pelannut Ilveksen kakkosjoukkueessa kuusi ottelua kaudella 2019 ja raumalaisseura Pallo-Iiroissa yhden ottelun kaudella 2020. Liigassa hän pelasi 17 ottelua kaudella 2021. Hän teki ensimmäisen liigamaalinsa toukokuussa 2022 Oulu Nice Socceria vastaan. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
Tomi Palin

Tomi Palin (s. 13. kesäkuuta 1990) on suomalainen salibandyn pelaaja. Palin edustaa F-Liigassa pelaavaa Tikkurilan Tiikerit. Hän on saavuttanut Erä:n riveissä kaksi SM-hopeaa (2009, 2010). Palin on edustanut pääsarjaurallaan myös SB Vantaata. Hän on pelannut Suomen salibandymaajoukkueessa 30 ottelua, joissa hän on tehnyt tehot 15+7=22. == Lähteet == == Aiheesta muualla == * Kansainvälisen salibandyliiton pelaajakortti Luokka:Suomalaiset salibandyn pelaajat Luokka:Vuonna 1990 syntyneet Luokka:Elävät henkilöt
Pessia Purhonen

Pessia Purhonen (s. 13. kesäkuuta 2002) on suomalainen jalkapalloilija, pelipaikaltaan hyökkääjä. Hän on mikkeliläisen Porrassalmen Urheilijat -62:n kasvatti ja on pelannut Tampereen Ilveksessä kaudesta 2018 alkaen. Hän pelasi Ilveksen kakkosjoukkueessa Naisten Ykkösessä kaudella 2019 ja Kakkosessa kaudella 2020. Hän pelasi Kansallisessa liigassa ensimmäisen ottelunsa Ilveksen edustusjoukkueessa huhtikuussa 2021 Åland Unitedia vastaan. Kaikkiaan hän pelasi kauden aikana 14 liigaottelua tekemättä maaleja. Hän teki ensimmäisen liigamaalinsa toukokuussa 2022 Oulu Nice Socceria vastaan. == Lähteet == Luokka:Suomalaiset jalkapalloilijat Luokka:Vuonna 2002 syntyneet Luokka:Elävät henkilöt
Sampoharjun terveysasema

Sampoharjun terveysasema on Vaajakoskella toimiva Keski-Suomen hyvinvointialueen terveysasema. Siellä toimii lääkäri- ja hoitajavastaanotot. Terveysasemalta löytyy myös mm. diabeteshoitajan, depressiohoitajan vastaanotot, hammashoitola ja neuvola. Fimlabin laboratorio palvelee myös Sampoharjussa arkisin. Talon omistaa Jyväskylän vuokra-asunnot Oy, JVA ja hyvinvointialueen terveysasema on osakeyhtiöllä vuokralla. Talon arkkitehtisuunnittelusta vastasi Arsatek Oy. Terveysasema rakennettiin entiselle Vaajalan tontille ja otettiin käyttöön helmikuussa 2019. Samassa talossa toimii myös Keski-Suomen hyvinvointialueen ryhmäkoti 34 asukaspaikalla. Lääketieteen opiskelijayhdistyksiä edustava Suomen Medisiinariliitto palkitsi Sampoharjun terveysaseman vuonna 2023 "Kandiystävällinen terveyskeskus" -tunnustuksella. ==Lähteet== == Aiheesta muualla == * Päivystys (Keski-Suomen Sairaala Nova) (www.hyvaks.fi) Luokka:Jyväskylän terveysasemat, terveyskeskukset ja terveyskeskuspäivystykset Luokka:Vaajakosken rakennukset ja rakennelmat Luokka:Keski-Suomen hyvinvointialue
Pauliina Pirinen

Pauliina Pirinen (s. 2004) on suomalainen jalkapalloilija, pelipaikaltaan keskikenttäpelaaja. Hän on pelannut Jyväskylän Pallokerhon junioreissa ja pääsi edustusjoukkueessa ensimmäisen kerran kentälle Kansallisessa liigassa marraskuussa 2020. Hän kuuluu JyPK:n liigajoukkueeseen myös kaudella 2021. == Lähteet == Luokka:Suomalaiset jalkapalloilijat Luokka:Vuonna 2004 syntyneet Luokka:Elävät henkilöt
Élena Aristodímou

Élena Aristodímou (, s. 25. tammikuuta 2002) on kyproslainen jalkapalloilija, pelipaikaltaan keskikenttäpelaaja. Hän kuului kauden 2020 alusta ruotsalaisen Eskilstuna Unitedin joukkueeseen mutta ei pelannut edustusjoukkueessa Damallsvenskanissa. Huhtikuussa 2021 hän siirtyi Suomen Kansallisessa liigassa pelaavaan Jyväskylän Pallokerhoon ja pääsi ensimmäisen kerran liigassa kentälle huhtikuussa 2021 ottelussa FC Honkaa vastaan. Aristodímou on pelannut Kyproksen maajoukkueessa kahdeksan maaottelua. == Lähteet == Luokka:Kyproslaiset jalkapalloilijat Luokka:Vuonna 2002 syntyneet Luokka:Elävät henkilöt